3. ΝΟΜΟΘΕΤ. ΔΙΑΤΑΓΜΑ υπ΄ αριθ. 1204 της 17/22 Οκτ. 1949 (ΦΕΚ Α΄ 276) Περί επανιδρύσεως Σχολής Τεχνικής Εκπαιδεύσεως Αξιωματικών Μηχανικού. Άρθρ.1.-1.Το υπό των εδαφ. 59 έως 63 του υπ΄ αριθ. 2125/39 Α.Νόμου «περί εκπαιδεύσεως των στελεχών εις Στρατιωτικάς Σχολάς και Κέντρα Εκπαιδεύσεως» προβλεπόμενον Τμήμα Τεχνικής Εκπαιδεύσεως Μηχανικού, επανιδρύεται υπό την επωνυμίαν «ΣΧΟΛΗ ΤΕΧΝΙΚΗΣ ΕΚΠΑΙΔΕΥΣΕΩΣ ΑΞΙΩΜΑΤΙΚΩΝ ΜΗΧΑΝΙΚΟΥ (Σ.Τ.Ε.Α.Μ.). 2.Σκοπός της Σχολής ταύτης είναι η ανωτέρα γενική θεωρητική και πρακτική τεχνική μόρφωσις των Αξ/κών του Μηχανικού, ινα καταστώσιν ούτοι ικανοί δια την μελέτην και εκτέλεσιν σοβαρών στρατιωτικών έργων. 3.Έδρα της Σ.Τ.Ε.Α.Μ. ορίζονται αι Αθήναι. 4.Η διάρκεια της εν τη Σχολή ταύτη εκπαιδεύσεως, ορίζεται διετής. Άρθρ.2.-«1.Εις την Σχολήν Τεχνικής Εκπαιδεύσεως Αξιωματικών Μηχανικού (ΣΤΕΑΜ) φοιτούν κατόπιν εισιτηρίων εξετάσεων αξιωματικοί του Μηχανικού από του βαθμού του Υπολοχαγού μέχρι και του Ταγματάρχου. Ο αριθμός των εισακτέων εις την Σχολήν, τα προσόντα τούτων, ο χρόνος ενεργείας των εισιτηρίων εξετάσεων και τα εξεταστέα μαθήματα, ορίζονται εκάστοτε δια διαταγής του Υπουργού Εθνικής Αμύνης, κατόπιν προτάσεως της Διευθύνσεως Μηχανικού του Αρχηγείου Στρατού. 2.Εις την ως άνω Σχολήν δύναται να φοιτούν κατόπιν εισιτηρίων εξετάσεων και αξιωματικοί τεχνικοί του Πολεμικού Ναυτικού από του βαθμού Ανθυποπλοιάρχου μέχρι και του Πλωτάρχου απόφοιτοι του Τεχνικού Τμήματος της Σχολής Ναυτικών Δοκίμων. Ο αριθμός των προς φοίτησιν αξιωματικών του Πολεμικού Ναυτικού καθορίζεται υπό του Αρχηγού Ενόπλων Δυνάμεων, κατόπιν προτάσεως του Αρχηγού Ναυτικού, μη δυνάμενος να υπερβή το 1/5 του αριθμού των αξιωματικών του Στρατού. 3.Οι υποψήφιοι προς φοίτησιν αξιωματικοί του Ναυτικού υφίστανται εισαγωγικάς εξετάσεις ομού και επί των ιδίων θεμάτων μετά των αξιωματικών του Αρχηγείου Στρατού. Μετά το πέρας των εξετάσεων συντάσσονται κεχωρισμένως, πίνακες επιτυχόντων, των αξιωματικών του Στρατού και Ναυτικού. Εκ των πινάκων τούτων οι αντίστοιχοι Αρχηγοί, βάσει του καθορισθέντος αριθμού εισακτέων και της σειράς επιτυχίας των διαγωνισθέντων κατά Κλάδον, επιλέγουν τους προς φοίτησιν αξιωματικούς. 4.Ως προς τα προσόντα των υποψηφίων προς φοίτησιν αξιωματικών του Ναυτικού και τας λοιπάς λεπτομερείας αφορώσας γενικώς εις τας εξετάσεις και την φοίτησιν τούτων εις την Σχολήν ισχύει ο Οργανισμός της Σχολής». Το άρθρ. 2 αντικατεστάθη ως άνω δια του άρθρ. 1 Νόμ. 76/1975 (κατωτ. αριθ. 6). Άρθρ.3.-1.Παρά τη Σ.Τ.Ε.Α.Μ. συνιστάται Εποπτικόν Συμβούλιον, αποτελούμενον εκ του Διευθυντού Μηχανικού του Γ.Ε.Σ., ως Προέδρου, του Διευθυντού της Σ.Τ.Ε.Α.Μ. και τριών Καθηγητών του Εθνικού Μετσοβίου Πολυτεχνείου, οριζομένων υπό του Γενικού Επιτελείου Στρατού, κατόπιν προτάσεως της παρ΄ αυτώ Διευθύνσεως Μηχανικού, ως μελών. 2.Το Εποπτικόν Συμβούλιον της Σ.Τ.Ε.Α.Μ. εποπτεύει επί της εκπαιδεύσεως εν γένει εν τη Σχολή και ιδία επί του αριθμού και της ύλης των διδασκομένων μαθημάτων και του τρόπου της διδασκαλίας αυτών. (Αντί της σελ. 1443(α) Σελ. 1443(β) Τεύχος 587-Σελ. 121 Σχολή Τεχνικής Εκπαίδευσης Αξιωματικών 36.Ρ.ζ.1-3 Άρθρ.4.-1.Τα εν τη Σ.Τ.Ε.Α.Μ. διδακτέα μαθήματα και ο δια ταύτα απαιτούμενος αριθμός Καθηγητών, Υφηγητών και Επιμελητών ορίζονται δια Β.Δ/τος, προκαλουμένου υπό του Υπουργού των Στρατιωτικών, προτάσει του Γενικού Επιτελείου Στρατού. 2.«Το διδακτικόν προσωπικόν της Σχολής Τεχνικής Εκπαιδεύσεως Αξ/κών Μηχανικού αποτελείται εξ Α/κών εν ενεργεία διοριζομένων δια διαταγής του Αρχηγού Στρατού και εξ ιδιωτών ή εν αποστρατεία Αξ/κών διοριζομένων δι΄ αποφάσεως του Υπουργού Εθνικής Αμύνης προτάσει εις αμφοτέρας τας περιπτώσεις του Εποπτικού Συμβουλίου της Σχολής». Η παρ. 2 αντικατεστάθη ως άνω δια του άρθρ. 1 Ν.Δ. 218/1969 (κατωτ. αριθ. 5). Άρθρ.5.-1.Οι κατά τας διατάξεις του προηγουμένου άρθρου διοριζόμενοι ως Καθηγηταί η Υφηγηταί ή Επιμεληταί της Σ.Τ.Ε.Α.Μ. ιδιώται επιστήμονες ή ειδικοί και κατέχοντες συγχρόνως και ετέραν δημοσίαν θέσιν, λαμβάνουσι δια την εν τη Σχολή διδασκαλίαν των αποζημίωσιν καθ΄ ώραν διδασκαλίας, θεωρητικής ή πρακτικής ή διεξαγωγής εγγράφων ή προφορικών εξετάσεων, καθοριζομένην εκάστοτε δια κοινής αποφάσεως των Υπουργών Στρατιωτικών και Οικονομικών. 2.Οι εκ των ανωτέρω μη κατέχοντες ετέραν δημοσίαν θέσιν, διορίζονται ή επί αποζημιώσει καθ΄ ώραν διδασκαλίας, συμφώνως προς τα εν τη προηγουμένη παραγράφω καθοριζόμενα, ή με μηνιαίας αποδοχάς τμηματάρχου α΄ τάξεως οι καθηγηταί και τμηματάρχου β΄ τάξεως οι υφηγηταί και επιμεληταί, εξισούμενοι, εις περίπτωσιν διορισμού με μηνιαίας αποδοχάς, δια τον διακανονισμόν των κρατήσεων και της συντάξεώς των, προς τους βαθμούς τούτους. Κατ΄ εξαίρεσιν, οι διατελέσαντες καθηγηταί του τέως Τμήματος Τεχνικής Εκπαιδεύσεως Μηχανικού, επαναδιοριζόμενοι ως καθηγηταί της Σ.Τ.Ε.Α.Μ., κατά τας διατάξεις του παρόντος Νόμου και μη κατέχοντες ετέραν δημοσίαν θέσιν, διορίζονται ή επί ωριαία αποζημιώσει, κατά τα εν παρ. 1 του παρόντος άρθρου οριζόμενα ή με μηνιαίας αποδοχάς Διευθυντού β΄ τάξεως εφ΄ όσον είχον πενταετή υπηρεσίαν καθηγητού εις το τέως Τμήμα Τεχνικής Εκπαιδεύσεως Μηχανικού, με μηνιαίας δε αποδοχάς Διευθυντού Α΄ τάξεως, εφ΄ όσον είχον οκταετή τοιαύτην. 3.Ιδιώται επιστήμονες ή ειδικοί, μη διωρισμένοι εις το διδακτικόν προσωπικόν της Σ.Τ.Ε.Α.Μ., καλούμενοι υπ΄ αυτής όπως ενεργήσωσι διαλέξεις επί ειδικών θεμάτων κατ΄ επιλογήν, λαμβάνουσιν αποζημίωσιν καθοριζομένην εκάστοτε δια κοινής αποφάσεως των Υπουργών Στρατιωτικών και Οικονομικών. Σελ. 1444(β) Τεύχος 587-Σελ. 122 Δι΄ ομοίας αποφάσεως καθορίζεται και η εις τους καθηγητάς του Εθνικού Μετσοβίου Πολυτεχνείου, μέλη του Εποπτικού Συμβούλου της Σ.Τ.Ε.Α.Μ. καταβαλλομένη αποζημίωσις δι΄ εκάστην συνεδρίασιν του Συμβουλίου τούτου. 4.Οι εν ενεργεία Αξιωματικοί καθηγηταί της Σ.Τ.Ε.Α.Μ. αποζημιούνται συμφώνως προς τας ισχυούσας διατάξεις δια τους παρά τη Στρατιωτική Σχολή Ευελπίδων διωρισμένους καθηγητάς εν ενεργεία συναδέλφους των. Άρθρ.6.-Αι διατάξεις του Α.Ν. 2125/1939, αι αφορώσαι το Τμήμα Τεχνικής Εκπαιδεύσεως Μηχανικού, ισχύουσι και δια την Σχολήν Τεχνικής Εκπαιδεύσεως Αξιωματικών Μηχανικού εφ΄ όσον δεν αντίκεινται εις τας διατάξεις του παρόντος Νόμου. Άρθρ.7.-1.Εκ της εφαρμογής των διατάξεων του παρόντος δεν δύναται να επέλθη αύξησις των εν τω προϋπολογισμώ του Υπουργείου Στρατιωτικών εγγεγραμμένων οικείων πιστώσεων. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ρ.ζ.3 Σχολή Τεχνικής Εκπαίδευσης Αξιωματικών